**Likumprojekta „Grozījumi Izglītības likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Likumprojekts „Grozījumi Izglītības likumā” (turpmāk – likumprojekts) sagatavots atbilstoši Saeimas 2014. gada 22. maijā apstiprinātajā vidēja termiņa plānošanas dokumenta „Izglītības attīstības pamatnostādnes 2014. – 2020. gadam” (turpmāk – pamatnostādnes 2014. – 2020. gadam) 3.apakšmērķa „Efektīva pārvaldība: uzlabot resursu pārvaldības efektivitāti, attīstot izglītības iestāžu institucionālo izcilību” 3.3. rīcības virzienā “Izglītības iestāžu tīkla sakārtošana” noteiktajam.Papildus minētajam likumprojekts izstrādāts, lai:1) nodrošinātu ar Ministru kabineta 2016. gada 3. maija rīkojumu Nr. 275 apstiprinātajā rīcībpolitikas plānošanas dokumentā „Valdības rīcības plāns Deklarācijas par Māra Kučinska vadītā Ministru kabineta iecerēto darbību īstenošanai” (turpmāk – VRP) Izglītības un zinātnes ministrijai (turpmāk – ministrija) noteikto pasākumu (106.1.; 106.3; 107.1; 107.2; 108.1; 110.2; 110.3.; 112.1.) īstenošanu;2) izpildītu Ministru kabineta 2016. gada 31. maija sēdes protokollēmuma (protokols Nr. 26 39.§) “Informatīvais ziņojums “Par valsts budžeta izdevumu pārskatīšanas 2017., 2018. un 2019. gadam rezultātiem un priekšlikumi par šo rezultātu izmantošanu likumprojekta “Par vidēja termiņa budžeta 2017., 2018. un 2019. gadam” un likumprojekta “Par valsts budžetu 2017. gadam” izstrādes procesā”” 6.8. apakšpunktā noteikto uzdevumu ministrijai sagatavot un iesniegt izskatīšanai Ministru kabinetā priekšlikumus par konceptuālām izmaiņām normatīvajos aktos par pašvaldību padotībā esošo internātskolu un speciālo pirmsskolas izglītības iestāžu finansēšanu;3) nodrošinātu ar Ministru kabineta 2016. gada 3. maija rīkojumu Nr. 275 apstiprinātajā rīcībpolitikas plānošanas dokumentā „Valdības rīcības plāns Deklarācijas par Māra Kučinska vadītā Ministru kabineta iecerēto darbību īstenošanai” (turpmāk – VRP) Izglītības un zinātnes ministrijai (turpmāk – ministrija) noteikto 106.1.pasākumu “Pilnveidot normatīvo regulējumu par valsts budžeta mērķdotāciju pašvaldību vispārējās izglītības iestāžu pedagogu darba samaksas sadali, kā arī noteikt izglītības pakāpju finansēšanas koeficientus un modificēt pašvaldību savstarpējo norēķinu sistēmu par izglītības iestāžu sniegtajiem pakalpojumiem.Likumprojekts izstrādāts arī, ņemot vērā Izglītības likuma (turpmāk – Likums) pārejas noteikumu 50. un 51. punktā, kā arī Ministru kabineta 2016. gada 15. jūlija noteikumu Nr. 477 “Speciālās izglītības iestāžu, internātskolu un vispārējās izglītības iestāžu speciālās izglītības klašu (grupu) finansēšanas kārtība” (turpmāk – noteikumi Nr. 477) 19.1. apakšpunktā un 20. punktā noteikto attiecībā uz uzturēšanas izdevumu pašvaldību internātskolās un pašvaldību speciālajās pirmsskolas izglītības iestādēs segšanu no valsts budžeta 2017. gadā. Saskaņā ar Likuma Pārejas noteikumu 50.punktu, sākot ar 2018.gada 1.janvāri, mainās pašvaldību dibināto internātskolu finansēšanas kārtība. Noteikumu Nr.477 19.punkts paredz, ka no valsts budžeta mērķdotācijas pašvaldību internātskolu uzturēšanas izdevumus sedz līdz 2017.gada 31.decembrim. Likumprojekts izstrādāts arī, izpildot 2016.gada 5.jūlija Ministru kabineta sēdē (protokollēmums Nr.33, 35§, 14.punkts) lemto, ka ministrijai sadarbībā ar Finanšu ministriju, Labklājības ministriju, Ministru prezidenta biroju, Latvijas Pašvaldību savienību (turpmāk – LPS) un Latvijas Izglītības un zinātnes darbinieku arodbiedrību (turpmāk – LIZDA), izvērtējot LPS un LIZDA priekšlikumus, ir jāsagatavo un izglītības un zinātnes ministram jāiesniedz izskatīšanai Ministru kabinetā vienlaikus ar budžeta likumprojektu paketi, pedagogu darba samaksas paaugstināšanas grafiku un pedagogu sociālā atbalsta sistēmas īstenošanas mehānismu un grafiku. Tāpat likumprojekts ir izstrādāts saskaņā ar Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanas 106.4. apakšpunktu - ,,Izstrādāt risinājumu to skolu, kuras varētu skart likvidācija vai reorganizācija, pedagogu atbalstam darba zaudēšanas gadījumos vecumā no 60 līdz 63 gadiem”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Pašvaldību internātskolu un speciālās pirmsskolas izglītības iestāžu uzturēšanas izdevumu segšana**Vēsturiski Latvijas Republikas Izglītības likuma (pieņemts 1991.gada 19.jūnijā, stājās spēkā 1991.gada 31.jūlijā, zaudē spēku 1999.gada 1.jūnijā) sestā nodaļa paredzēja īpašas mācību un audzināšanas iestādes – bērnunamus, bāreņu un bez vecāku gādības palikušo bērnu internātskolas. Ar minētajā tiesību aktā noteikto, ka bāreņi un bez vecāku gādības palikuši bērni tiek ievietoti internātskolās, vēsturiski ir izveidojies, ka internātskolas īsteno ne tikai izglītības funkciju, bet arī ir saglabājušas savu pozīciju, pildot ilgstošas sociālās aprūpes funkciju izglītojamajiem, kuri internātskolās uzņemti no ģimenēm, kurās netiek pilnvērtīgi nodrošināta bērnu aprūpe un uzraudzība. Tādējādi tiek veicināta bērnu segregācija pēc sociālā stāvokļa. Ministrija norāda, ka jau vairākkārt ir aktualizēta nepieciešamība pārskatīt pašvaldību dibināto internātskolu funkcijas un to finansēšanas modeli. Ir notikušas vairākas diskusijas ar pašvaldībām par nepieciešamību no valsts pārņemt internātskolu finansēšanu, bet nav panākts konstruktīvs risinājums šajā jautājumā. Izglītības attīstības koncepcijā 2002.-2005.gadam tika iekļauts uzdevums pārveidot internātskolas par izglītības iestādēm ar dienesta viesnīcām. Tai skaitā Izglītības attīstības pamatnostādnēs 2007.-2013.gadam tika atzīmēts, ka vispārizglītojošās internātskolas vajadzēja pārveidot par skolām ar dienesta viesnīcām jauniešiem no nabadzīgām ģimenēm un sociālo riska grupām, sedzot dienesta viesnīcu pakalpojumus, kā arī pielāgot vispārējās izglītības iestādes izglītojamiem ar kustību traucējumiem, tādējādi palielinot izglītojamo ar speciālajām vajadzībām skaitu, kuri izglītojas dzīvesvietā vai tās tuvumā. Minētie uzdevumi politikas plānošanas dokumentos noteiktajā termiņā tika izpildīti daļēji.    Šobrīd Likuma 17. panta trešās daļas 7. punktā noteikts, ka republikas pilsētas pašvaldība un novada pašvaldība uztur tās padotībā esošās izglītības iestādes, izņemot, cita starpā, internātskolas un speciālās izglītības grupas vispārējās izglītības iestādēs. Līdztekus minētā panta trešās daļas 10. punktā noteikts, ka pašvaldība nodrošina tās padotībā esošo izglītības iestāžu saimniecisko, tehnisko un medicīnas darbinieku samaksu, izņemot, cita starpā, to internātskolu un speciālo izglītības grupu vispārējās izglītības iestādēs saimniecisko, tehnisko un medicīnas darbinieku darba samaksu, kuras tiek finansētas no valsts budžeta. Vienlaikus Likuma 59. panta trešā daļa noteic, ka no valsts budžeta Ministru kabineta noteiktajā kārtībā tiek finansētas, cita starpā, internātskolas un speciālās izglītības grupas vispārējās izglītības iestādēs.Noteikumu Nr. 477 2.2. apakšpunktā paredzēts, ka no valsts budžeta mērķdotācijas finansē, cita starpā, pašvaldību padotībā esošo internātskolu un speciālās izglītības pirmsskolas grupu pedagogu darba samaksu. Atbilstoši noteikumu Nr. 477 19.1. apakšpunktam un Likuma pārejas noteikumu 50. punktam uzturēšanas izdevumus līdz 2017. gada 31. decembrim pašvaldību internātskolās sedz no valsts budžeta mērķdotācijas likumā par valsts budžetu kārtējam gadam šim mērķim paredzēto finanšu līdzekļu ietvaros – par internātskolā uzņemtiem izglītojamiem, kuri ir bāreņi vai bez vecāku gādības palikuši bērni, kā arī izglītojamiem no trūcīgām un maznodrošinātām ģimenēm. Savukārt atbilstoši noteikumu Nr. 477 20. punktam un Likuma pārejas noteikumu 51. punktam uzturēšanas izdevumus pašvaldību speciālajām pirmsskolas izglītības iestādēm no 2017. gada 1. janvāra līdz 2017. gada 31. decembrim no valsts budžeta finanšu līdzekļiem sedz 30% apmērā no pašvaldību speciālajām pirmsskolas izglītības iestādēm piešķirtā valsts finansējuma 2016. gadā.Izstrādājot noteikumus Nr. 477, tika paredzēts, ka līdz 2017. gada 31. decembrim ministrija sadarbībā ar pašvaldībām meklēs optimālākos risinājumus par konkrētu internātskolu un speciālo pirmsskolas izglītības iestāžu turpmāko finansēšanas kārtību. Izstrādājot likumprojektu “Grozījumi Izglītības likumā”, kas stājās spēkā 2017. gada 1. janvārī, tika plānots, ka pašvaldību internātskolu un pašvaldību speciālo pirmsskolas izglītības iestāžu uzturēšanas izdevumu segšana no 2018. gada 1. janvāra no valsts budžeta tiek pārtraukta.[[1]](#footnote-1) 2017. gada 7. jūnijā Valsts kancelejā iesniegts informatīvais ziņojums “Par informatīvo ziņojumu “Par pašvaldību padotībā esošo internātskolu finansēšanas priekšlikumiem, sākot no 2018. gada 1. janvāra”. Informatīvā ziņojuma kontekstā norādāms, ka tajā paredzētās darbības tiks plānotas atbilstoši attiecīgajam Ministru kabineta lēmumam.Pēc ministrijas datiem 2010.gadā Latvijā bija 21 internātskola, bet 2016./2017.mācību gadā to skaits ir samazinājies līdz 15 internātskolām, kurās mācības 2016.gada 1.septembrī uzsākuši 2397 izglītojamie, no tiem 1546 jeb 64,5% bāreņi, bez vecāku gādības palikušie, no trūcīgām vai maznodrošinātām ģimenēm. Minētās 15 internātskolas atrodas 14 pašvaldībās, tai skaitā Rīgā, kurā ir divas pašvaldības internātskolas. 2016./2017.mācību gadā ministrija ir saskaņojusi (2017. gada 12. maija vēstule Nr. 01-14e/1888) Amatas novada Drabešu internātpamatskolas likvidēšanu, tai turpinot darboties līdz 2017. gada 31. augustam, līdz ar to samazinoties pašvaldību internātskolu skaitam uz 14. Tāpat vēl vairākas pašvaldības ir pieņēmušas lēmumus par to dibināto internātskolu likvidēšanu. Kopš 2010. gada pašvaldības ir slēgušas sešas internātskolas. Par internātskolās īstenotajām izglītības programmām konstatējams, ka 1491 izglītojamais jeb 62,2% apgūst pamatizglītības programmas, kuras īsteno jebkura cita pašvaldības vispārizglītojošā skola, vajadzības gadījumā piedāvājot dienesta viesnīcas pakalpojumus. Lielākajā daļā pašvaldību internātskolas atrodas tuvu vai ļoti tuvu citām pašvaldības vispārizglītojošajām skolām, kas īsteno tādas pašas izglītības programmas.Ir objektīvi saskatāmi resursi internātskolu optimizācijai, nodrošinot internātskolu izglītojamiem izglītības iegūšanu citās izglītības iestādēs, kas īsteno attiecīgās izglītības programmas un, tostarp nodrošina internātu. Iekļaujošās izglītības pieeja vispārizglītojošā skolā ļautu novērst mākslīgu bērnu izolāciju internātskolu vidē, kā arī resursu efektīva pārvaldība varētu stiprināt izglītības iestāžu kapacitāti.Jāņem vērā, ka 105 jeb 4,38% izglītojamiem, kas apgūst vispārējo pirmsskolas izglītības programmu vecumposmā līdz pieciem gadiem (40 izglītojamie) un 5 – 6 gadus veciem bērniem (65 izglītojamie), pašvaldībām būtu jānodrošina izglītības ieguve pēc iespējas tuvāk dzīvesvietai. Līdztekus iepriekš minētajam dati liecina, ka internātskolās vispārējās vidējās izglītības programmas apgūst 85 izglītojamie jeb 3,55%, kā arī profesionālās izglītības programmas apgūst 77 izglītojamie jeb 3,21%. Vidējās izglītības programmu īstenošana būtu skatāma kontekstā ar pašvaldību izglītības iestāžu tīkla sakārtošanu, nodrošinot vienotu pieeju 10. – 12. klašu piepildījumam.Ministrijas organizētā darba grupa, izstrādājot informatīvo ziņojumu, veikusi internātskolu aptauju par internātskolu tālākās attīstības iespējām. Aizpildīto anketu apkopošanas rezultātā, ņemot vērā internātskolu direktoru viedokļus, tika izveidots viens no internātskolu turpmākās darbības iespējamiem modeļiem – pašvaldības pārveido esošās internātskolas par vispārizglītojošām skolām ar dienesta viesnīcu, kurās tiek īstenotas vispārējās pamatizglītības programmas, sociālās rehabilitācijas programma, kā arī atsevišķos gadījumos speciālās pamatizglītības programma izglītojamiem ar garīgās veselības traucējumiem. Izglītības iestādē (no 7. klases) izglītojamam ir iespēja apgūt izglītības programmu ar profesionālo ievirzi (sports, aizsardzība, apkalpojošā sfēra utt.). Viens no izglītības iestādes mērķiem ir primāri nodrošināt prevencijas pakalpojumus bērniem ar antisociālu uzvedību.Analizējot pašvaldību nodrošinājumu ar vispārējās izglītības iestādēm, secināms, ka bieži vien nelielā attālumā no pašvaldības internātskolas atrodas pašvaldības pamatskola vai vidusskola. Ministrijas ieskatā nav atbalstāma izglītojamo segregācija pēc ģimenes materiālā stāvokļa vai sociālā statusa. Vienlīdz kvalitatīva izglītība ir jāiegūst visiem izglītojamiem, nepieciešamības gadījumā meklējot risinājums, kā atbalstīt ģimeni, nodrošinot izglītojamam dienesta viesnīcas pakalpojumu, ko šobrīd jau sniedz atsevišķas pašvaldību skolas.Vienlaikus likumprojekts sekmēs pamatnostādnēs 2014. – 2020. gadam definētā virsmērķa – kvalitatīva un iekļaujoša izglītība personības attīstībai, cilvēku labklājībai un ilgtspējīgai valsts izaugsmei – ietvaros veicināt iekļaujošas izglītības sistēmas attīstību, sasniedzot virsmērķī noteiktos uzdevumus, t.sk. kontekstā ar plānotajām izmaiņām speciālās pirmsskolas finansēšanas modelī un speciālas izglītības iestāžu tīkla pilnveidi, dodot iespējas pirmsskolas vecuma bērniem ar speciālām vajadzībām integrēties vispārējās pirmsskolas izglītības iestādēs vai nodrošinot viņiem izglītības ieguvi speciālās izglītības iestādēs. Ņemot vērā visu iepriekš minēto, ar likumprojektu paredzēts veikt izmaiņas Likumā, t.sk. 17. panta trešās daļas 7. un 10. punktā, kā arī 59. panta trešajā daļā, pēc būtības pārtraucot uzturēšanas izdevumu segšanu pašvaldību internātskolās un speciālās pirmsskolas izglītības iestādēs no valsts budžeta atbilstoši sākotnējai iecerei.Kā arī ar likumprojektu paredzēts veikt izmaiņas Likumā nosakot, ka pašvaldībām, kuru padotībā ir internātskolas, pieņem lēmumu par izglītības iestādes nosaukumu atbilstību Likuma 26.panta un Vispārējās izglītības likuma 29. un 40.panta noteikumiem, tādējādi veicot izglītības iestādes iekšējo reorganizāciju vai reorganizējot, vai arī tiek pieņemts lēmums par izglītības iestādes likvidāciju. Pēc izglītības iestāžu tipa internātskolas ir vai nu vispārizglītojošā pamatskola vai vispārizglītojošā vidusskola, kurai gan pedagogu darba samaksu, gan uzturēšanās izdevumus sedz no valsts budžeta. Likumprojekts paredz, ka pašvaldības, kuru padotībā ir internātskolas, līdz 2018. gada 28. februārim Valsts pārvaldes iekārtas likumā noteiktajā kārtībā pieņem lēmumu par internātskolu likvidāciju, reorganizāciju vai iekšējo reorganizāciju līdz 2018. gada 31. augustam, tai skaitā nodrošinot izglītības iestādes nosaukuma atbilstību šā likuma 26. panta un Vispārējās izglītības likuma 29. un 40. panta noteikumiem. Saskaņā ar 2016.gada 28.jūnija noteikumu Nr.418 “Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem” 2.punktu, pašvaldībai, kuras administratīvajā teritorijā deklarētie iedzīvotāji izmanto citas pašvaldības pirmsskolas izglītības iestādes, speciālās pirmsskolas izglītības iestādes, sākumskolas, pamatskolas, vidusskolas vai vakara un neklātienes (maiņu) vispārējās izglītības iestādes sniegtos pakalpojumus ir pienākums slēgt līgumu par pašvaldību savstarpējiem norēķiniem par izglītības iestāžu sniegtajiem pakalpojumiem. Līdz šim pašvaldības neveica savstarpējos norēķinus par izglītības iestāžu sniegtajiem pakalpojumiem internātskolās, jo internātskolās pilnībā tika finansēts no valsts budžeta. Ņemot vērā, ka ar 2018.gada 1.janvāri internātskolu uzturēšanās izdevumi netiks segti no valsts budžeta un to, ka internātskolas ir vai nu vispārizglītojošā pamatskola vai vispārizglītojošā vidusskola, pašvaldības varēs slēgt savstarpējo norēķinu līgumus par izglītības iestāžu sniegtajiem pakalpojumiem. Likumprojektā noteikts, ka pašvaldību speciālās pirmsskolas izglītības iestādēs uzturēšanas izdevumu segšana turpmāk tiek veikta no pašvaldību budžetiem. Šobrīd no valsts budžeta līdzekļiem tiek nodrošināta pedagogu darba samaksa pašvaldības speciālās izglītības iestādēs, speciālās izglītības klasēs un grupās vispārējās izglītības iestādēs. Savukārt specialajām izglītības iestādēm, kuras nodrošina internāta pakalpojumus, un speciālajām pirmsskolas izglītības iestādēm papildus no valsts budžeta līdzekļiem tiek nodrošināta arī uzturēšanas izdevumu segšana. Ievērojot minēto un to, ka pārejai uz speciālās pirmsskolas izglītības iestāžu uzturēšanas izdevumu finansēšanu no pašvaldību budžeta līdzekļiem tika paredzēts pārejas periods, un to, ka uzturēšanas izdevumu finansēšana no valsts budžeta tiek saglabāta speciālajām izglītības iestādēm, kuras nodrošina internāta pakalpojumus, grozījumu izdarīšana Izglītības likuma 17.panta trešās daļas 7. un 10. punktā, kā arī 59. panta trešajā daļā nepārkāpj tiesiskās paļāvības principu. Atbilstoši Izglītības likuma 60.panta trešajai daļai, pašvaldības izglītības iestādes, tai skaitā speciālās izglītības iestādes un vispārējās izglītības iestādes, kurās atvērtas speciālās klases un grupas, saņems valsts budžeta finansējumu pedagogu darba samaksai.  Paredzēts, ka likumprojekts stāsies spēkā 2018. gada 1. janvārī, pamatojoties uz to, ka grozījumi paredz izglītības iestāžu, pašvaldību, ministrijas un Ministru kabineta atbilstošu turpmāko rīcību, sākot ar 2018. gadu.**Sociālā atbalsta programma vispārējās izglītības pedagogiem.**Līdz šim ministrija ir nodrošinājusi iespēju pedagogiem par valsts budžeta līdzekļiem iegūt papildus kvalifikāciju darbam citā izglītības pakāpē vai pasniegt kādu citu mācību priekšmetu. Sākot no 2014.gada, šādu iespēju katru gadu izmantojuši vidēji 3000 pedagogu. Tomēr pastāv risks, ka atsevišķi pedagogi, kuriem līdz pensionēšanās vecuma sasniegšanai būs palikuši ne vairāk kā trīs gadi, nevarēs pietiekami ātri pielāgoties ar reorganizāciju vai likvidāciju saistītajām izmaiņām, atrast jaunu darba vietu atbilstoši kvalifikācijai, kas dažreiz saistīta arī ar dzīvesvietas maiņu, un būs pakļauti bezdarba riskam.Ņemot vērā to, ka institucionālā tīkla sakārtošana ir prioritāri saistīta ar pamatizglītības pirmā posma pakalpojuma pieejamību tuvāk dzīvesvietai un vidējās izglītības pieejamību reģionālā līmenī, pamatizglītības otrais posms tiks pielāgots attiecīgā institucionālā tīkla specifikai. Līdz ar to, situācijā, kas var veidoties izglītības iestāžu reorganizācijas vai slēgšanas rezultātā, pedagogiem nāksies mainīt darba vietu kādā citā izglītības iestādē vai pārkvalificēties darbam kādā citā profesijā. Apzinoties grūtības, kas skars pedagogus, kuriem līdz vecuma pensijas piešķiršanai nepieciešamā vecuma sasniegšanai būs palikuši ne vairāk kā trīs gadi, lai pārkvalificētos darbam citā profesijā, gan mainītu darba vietu un novērstu apdraudējumu zaudēt darbu, nepieciešams sniegt tādu sociālo atbalstu, kas būtu vienkāršs no administrēšanas viedokļa un pietiekami efektīvs sociālā atbalsta saņēmējam.Sociālā atbalsta maksimālais apjoms paredzēts sešu mēnešu pedagoga vidējās izpeļņas apmērā, veicot vienreizēju izmaksu 3 mēnešu apmērā un, sākot ar ceturto mēnesi, vēl trīs mēnešus, veicot izmaksu katru mēnesi. Izmaksas apmērs tiek rēķināts saskaņā ar Darba likuma 75.pantu un ir vidējās izpeļņas aprēķins no pēdējo sešu mēnešu pedagoga darba algas, piemaksām un prēmijām pirms nodokļu nomaksas. Ja šo sešu mēnešu laikā pedagogs nav atradis darbu, viņš var reģistrēties kā bezdarbnieks un saņemt bezdarbnieka pabalstu. Ja sociālā atbalsta izmaksas laikā pedagogs uzsāk darbu kādā no izglītības iestādēm, IZM to konstatē VIIS, informē par to pašvaldību, kura veic sociālā atbalsta izmaksu pedagogam un pārtrauc sociālā atbalsta izmaksu. Sociālā atbalsta izmaksu pārtrauc arī tajos gadījumos, ja pašvaldība konstatē, ka pedagogs ir uzsācis darbu citur vai kļuvis par saimnieciskās darbības veicēju, vai viņam sociālā atbalsta izmaksas brīdī iestājas pensionēšanās vecums, vai tiek piešķirta vecuma pensija. Neatkarīgi no tā, vai pedagogs zaudē darbu divus mēnešus pirms pensionēšanās vecuma iestāšanās vai divus gadus, viņš saņem sociālo atbalstu vispirms par trīs mēnešiem, pēc tam vēl trīs mēnešus katru mēnesi atsevišķi. Tātad, ja pedagogs ir zaudējis darbu divus mēnešus pirms pensionēšanās vecuma iestāšanās, viņš saņem sociālo atbalstu tikai par pirmajiem trīs mēnešiem, iestājoties pensionēšanās vecumam, sociālā atbalsta izmaksa tiek pārtraukta.Pedagogu nodarbinātības iespējas mazinās vairāku objektīvu iemeslu dēļ.1)Demogrāfija ir būtiskākais faktors, kas šobrīd negatīvi ietekmē nākotnes perspektīvas izglītībā. Demogrāfijas iespaidā vidējo izglītību 2014.-2020. gadā skar nozīmīgs skolēnu skaita samazinājums, un tas ietekmē institucionālā tīkla pilnveidi.Latvijas demogrāfiskās prognozes ir nozīmīgs priekšnosacījums izglītības iestāžu tīkla sakārtošanai. Demogrāfiskās prognozes norāda uz to, ka esošais visu līmeņu izglītības iestāžu tīkls nākotnē netiks racionāli izmantots. Latvijā mazo skolu skaits, kur izglītojamo skaits nepārsniedz 100 ir aptuveni trešdaļa vispārizglītojošo skolu, pie kam lielākā daļa, aptuveni 80% atrodas lauku teritorijās – pagastos vai pagastu administratīvi teritoriālajos centros. Pasaules Bankas finansiāli atbalstītajā pētījumā par Latvijas skolotāju algām un klases lielumu norādīts, ka izglītojamo skaita samazināšanās ievērojami ietekmē skolotāju likmju skaitu vispārējās pamata un vidējās izglītības iestādēs.2) Pedagogu slodzes jautājumi un atalgojums. Pedagogu kvalifikācijas atbilstība mācāmajam mācību priekšmetam (sevišķi mācību priekšmetam ar mazu stundu skaitu), finansēšanas princips, ko ietekmē izglītojamo skaits, izglītības programmas veids, izglītības iestādes tips un dažādā skolotāja un izglītojamo attiecība ir iemesls nepietiekamam pedagogu atalgojumam. Izglītības iestādes ir rentablākas, ja tām ir lielāka izglītojamā/skolotāja attiecība, bet mazāka likmju attiecība pret izglītojamo mācību slodzēm. Ar pētījumu sīkāk iespējams iepazīties tīmekļa vietnē <http://ftp.iza.org/dp5291.pdf>.Ne tikai atalgojuma, bet arī daudzu citu iemeslu dēļ, izglītības sistēmā nenotiek efektīva intelektuālo resursu aprite. Vecāka gadagājuma skolotāju īpatsvars īpaši jūtams reģionos, kas atrodas lielākā attālumā no centriem, galvenokārt lauku apvidos. Skolēnu skaita samazināšanās rada situāciju, kurā paredzama skolotāju amata vietu skaita samazināšanās. Likumprojekts paredz noteikt kārtību un kritērijus valsts sociālā atbalsta piešķiršanai un pārtraukšanai pašvaldību dibināto vispārējās izglītības iestāžu vispārējās pamatizglītības un vispārējās vidējās izglītības pedagogiem kuri izglītības iestādes reorganizācijas vai likvidācijas gadījumā zaudēs darbu. Tāpat likumprojekts paredz valsts sociālo atbalstu izmaksāt sešu mēnešu vidējās izpeļņas apmērā, ja pedagogs atbilst ministru kabineta noteiktajiem kritērijiem valsts sociālā atbalsta saņemšanai. Ņemot vērā to, ka sociālais atbalsts tiek piešķirts pedagogam, kuram izglītības iestādes reorganizācijas vai likvidācijas gadījumā būs grūtības atrast darbu, tas tiek piešķirts uz sešiem mēnešiem, paredzot, ka pedagogs turpinās meklēt nodarbinātības iespējas, kā arī izmantos citas valsts noteiktās sociālās garantijas darba zaudēšanas gadījumā.**Minimālā izglītojamo skaita klasē un klašu grupā noteikšana vispārējās izglītības iestādēs**  Lai veicinātu kvalitatīvas izglītības pieejamību un resursu efektīvu izmantošanu, pamatnostādnēs 2014. – 2020. gadam kā viens no uzdevumiem minēts izglītības iestāžu institucionālā tīkla sakārtošana, norādot, ka vispārējā vidējā izglītība (10. – 12. klase) pamatā koncentrējama reģionālas nozīmes pilsētās un novadu centros. (*Rīcības virziena 3.3. "Izglītības iestāžu tīkla sakārtošana" ietvaros ir plānots uzlabot izglītojamo vajadzībām atbilstošas un kvalitatīvas vispārējās izglītības pakalpojuma pieejamību reģionālā un valsts līmenī, koncentrējot resursus un pilnveidojot vispārējās izglītības iestāžu mācību vidi, ievērojot teritoriju attīstības īpatnības.)*Ekonomiskās sadarbības un attīstības organizācijas (ESAO (OECD)) Starptautiskajā skolēnu novērtēšanas programmā veikto pētījumu rezultātos laika periodā no 2003. – 2012. gadam, kur Latvijas rezultāti liecina, ka izglītības iestādēs lauku reģionos vidējie piecpadsmitgadīgo izglītojamo mācību sasniegumu rādītāji Eiropas Savienības pamatkompetencēs (matemātikā, dabaszinātnēs un lasīšanā) joprojām turpina atpalikt no viņu vienaudžu sasniegumiem citās Latvijas teritoriālajās vienībās. Tādējādi pastāv risks šajās lauku izglītības iestādēs ienākošajiem vidusskolēniem iegūt zemākas kvalitātes izglītību, salīdzinot ar to, ko var iegūt izglītības iestādēs, piem., novadu pilsētās, kur koncentrēts kvalitatīvs pedagoģiskais resurss un nodrošināta materiāltehniskā bāze konkurētspējīgas vispārējās vidējās izglītības ieguvei. Latvijas Republikas Satversmes 112. pantā noteiktas ikvienas personas tiesības uz izglītību, kas būtībā nozīmē tiesības uz kvalitatīvu izglītību.Īstenojot Deklarācijas par Māra Kučinska vadītā ministru kabineta iecerēto darbību 106. punktā “Lai nodrošinātu iespēju katram skolēnam iegūt kvalitatīvu izglītību, veidosim ilgtspējīgu skolu tīklu, īstenojot kompleksu pieeju reformas veikšanai, tai skaitā mobilitātes nodrošināšanā sociālā atbalsta sniegšanai”, ministrijai noteikto uzdevumu, 2017. gada 16. februārī ministrija ir noslēgusi līgumu par pētījuma veikšanu, kura ietvaros, balstoties uz vispārizglītojošo izglītības iestāžu kvalitatīvajiem un kvantitatīvajiem rādītājiem, plānots izstrādāt vispārējās izglītības iestāžu tīkla ģeotelpiskās plānošanas platformu “Skolu karte”. Tā darba variantā ir pieejama arī ministrijas mājaslapā: [https://izm.kartes.lv](https://izm.kartes.lv/). Pētījuma gala ziņojums paredzēts 2017. gada oktobrī, un pēc tā rezultātiem ministrija turpinās diskusijas ar pašvaldībām par piemērotākajiem risinājumiem izglītības iestāžu tīkla sakārtošanai, t.sk. kontekstā gan ar likumprojektā ietverto regulējumu par minimālā izglītojamo skaita klasēs un klašu grupās noteikšanu pašvaldību, valsts augstskolu un privātajās vispārējās izglītības iestādēs, gan arī izglītības iestādē iegūtās izglītības kvalitātes rādītāju nozīmes aktualizācijas aspektā.Likumprojektā ietvertie grozījumi paredz regulējumu attiecībā uz valsts budžeta mērķdotācijas nodrošināšanu pedagogu atalgojumam. Regulējumam par minimālo izglītojamo skaitu klasēs un klašu grupās, izrietošajām normām par datu uzkrāšanu un aktualizāciju VIIS ir būtiska nozīme finanšu resursu efektīvas izmantošanas, tai skaitā Latvijas vispārējās izglītības iestāžu tīkla sakārtošanas, kontekstā. Jau 2014. gadā ministrijas vadītā Pedagogu darba samaksas modeļa izstrādes darba grupa (izveidota ar ministrijas 2014. gada 6. marta rīkojumu Nr. 125 “Par darba grupu”) rosināja 10. klases atvēršanai noteikt aprēķinos pamatotu minimālo skolēnu skaitu, kas nepieciešams, lai ar pieejamajiem resursiem nodrošinātu kvalitatīvas izglītības ieguves iespējas. **Veiktie aprēķini rāda, ka m**inimālaisizglītojamo skaits 10. klasē, kam seko līdzi tik daudz finansējuma, lai segtu tikai apmaksājamās stundas bez atbalsta pasākumiem, ir 12 izglītojamie. Par pamatu aprēķiniem tiek ņemts apmaksājamo stundu skaits, pedagoga slodze, normētā skolēna un pedagoga proporcija novados un pilsētas un vidējās izglītības pakāpes koeficients.Atsaucoties uz iepriekš minēto, kā arī ņemot vērā situācijas attīstību pēdējos trijos gados, likumprojektā ietverts pilnvarojums Ministru kabinetam noteikt minimāli pieļaujamo izglītojamo skaitu klasē un klašu grupā pašvaldību, valsts augstskolu un privātajās vispārējās izglītības iestādēs, paredzot, ka minētos noteikumus Ministru kabinets izdod līdz 2018. gada 31. augustam un ka tajos ietverts ne mazāk kā vienu gadu, bet ne vairāk kā divus gadus ilgs pārejas periods regulējuma ieviešanai.Ministrijas ieskatā, ņemot vērā valsts iesaisti privāto izglītības iestāžu pedagogu darba samaksas finansēšanā (vienlīdzīgi iesaistoties arī pašvaldību un valsts augstskolu dibināto vispārējās izglītības iestāžu pedagogu darba samaksas finansēšanā), minimāli pieļaujamais izglītojamo skaits klasē un klašu grupā nosakāms arī vispārējās izglītības iestādēs, kuru dibinātāji ir privātpersonas. Uz pašvaldību, kā arī valsts augstskolu un privātajām izglītības iestādēm iepriekš noteiktais regulējums skatāms kontekstā ar otru likumprojektā ietverto Ministru kabineta deleģējumu, kas paredz noteikt finansējuma sadalījuma apjomu starp valsti un izglītības iestādes, tostarp privātās izglītības iestādes, dibinātāja budžetiem tajos gadījumos, ja netiek izpildīts minimālā izglītojamo skaita klasē vai klašu grupā nosacījums. Šādā gadījumā netiktu piemērots regulējums, kas šobrīd noteikts Likuma 60. panta trešajā daļā attiecībā uz pedagogu darba samaksas nodrošināšanu no valsts budžeta, un pedagogu darba samaksa tiktu nodrošināta no izglītības iestāžu – pašvaldību, valsts augstskolu vai privātpersonu dibinātāju budžetiem. Savukārt nosacījumi (izglītības iestādē iegūtās izglītības kvalitātes rādītāji) valsts iesaistei pedagogu darba samaksas finansēšanā šādos gadījumos un finansējuma apmēra sadalījums starp valsti un vispārējās izglītības iestādes dibinātāju tiktu paredzēts Ministru kabineta noteiktā kārtībā, paredzot minēto Ministru kabineta noteikumu izdošanu ne vēlāk kā līdz 2018. gada 31. augustam. |
| 3. | Projekta izstrādē iesaistītās institūcijas | Ministrija. |
| 4. | Cita informācija | Nav.  |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | **Pašvaldību internātskolu un speciālās pirmsskolas izglītības iestāžu uzturēšanas izdevumu segšana**14 internātskolu un 40 pašvaldību speciālās pirmskolas izglītības iestāžu pedagogus, kā arī novadu pašvaldības un republikas pilsētu pašvaldības, kurās ir iepriekš minētās izglītības iestādes. **Sociālā atbalsta programma vispārējās izglītības pedagogiem**2018. gadā apmēram 77 pedagogi, kuri vispārējās pamatizglītības un vispārējās vidējās izglītības iestāžu reorganizācijas vai likvidācijas rezultātā zaudēs darbu un kuriem līdz pensionēšanās vecumam būs ne vairāk kā trīs gadi, 2019.gadā apmēram 87 pedagogi un 2020.gadā apmēram 60 pedagogi.**Minimālā izglītojamo skaita noteikšana vispārējās vidējās izglītības pakāpē**2016./17.m.g. datiem 790 vispārējās izglītības iestādes, t.sk. 734 pašvaldību dibinātas vispārējās izglītības iestādes, to vadītāji, 29 330 vispārējās izglītības iestāžu pedagogi. 214 965 izglītojamie vispārējās izglītības programmās visu veidu un padotību izglītības iestādēs |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2017.gads | Turpmākie trīs gadi (*euro*) |
| 2018. | 2019. | 2020. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2017.gadu | izmaiņas, salīdzinot ar 2017.gadu | izmaiņas, salīdzinot ar 2017.gadu |
| 1 | 2 | 3 | 4 | 5 | 6 |
| **1. Budžeta ieņēmumi:** | **28 598 859** | **0** | **0** | **0** | **0** |
| **1.1. valsts pamatbudžets** | **28 598 859** | **0** | **0** | **0** | **0** |
| 62.resors "Mērķdotācijas pašvaldībām" | 28 598 859 | 0 | 0 | 0 | 0 |
| *01.00.00. “Mērķdotācijas izglītības pasākumiem”* | 28 598 859 | 0 | 0 | 0 | 0 |
| 15.resors "Izglītības un zinātnes ministrija" | 0 | 0 | 0 | 0 | 0 |
| *01.00.xx.**“Sociālā atbalsta programma vispārējās izglītības pedagogiem”* | 0 | 0 | 0 | 0 | 0 |
| **1.2. valsts speciālais budžets** | **0** | **0** | **0** | **0** | **0** |
| **1.3. pašvaldību budžets** | **0** | **0** | **0** | **0** | **0** |
| **2. Budžeta izdevumi:** | **28 598 859** | **0** | **329 520** | **372 316** | **256 769** |
| **2.1. valsts pamatbudžets** | **28 598 859** | **0** | **329 520** | **372 316** | **256 769** |
| 62.resors "Mērķdotācijas pašvaldībām" | 28 598 859 | 0 | 0 | 0 | 0 |
| *01.00.00. “Mērķdotācijas izglītības pasākumiem”* | 28 598 859 | 0 | 0 | 0 | 0 |
| 15.resors "Izglītības un zinātnes ministrija" | 0 | 0 | 329 520 | 372 316 | 256 769 |
| *01.00.xx.**“Sociālā atbalsta programma vispārējās izglītības pedagogiem”* | 0 | 0 | 329 520 | 372 316 | 256 769 |
| **2.2. valsts speciālais budžets** | **0** | **0** | **0** | **0** | **0** |
| **2.3. pašvaldību budžets** | **0** | **0** | **0** | **0** | **0** |
| **3. Finansiālā ietekme:** | **0** | **0** | **- 329 520** | **- 372 316** | **- 256 769** |
| **3.1. valsts pamatbudžets** | **0** | **0** | **- 329 520** | **- 372 316** | **- 256 769** |
| 62.resors "Mērķdotācijas pašvaldībām" | 0 | 0 | 0 | 0 | 0 |
| *01.00.00. “Mērķdotācijas izglītības pasākumiem”* | 0 | 0 | 0 | 0 | 0 |
| 15.resors "Izglītības un zinātnes ministrija" | 0 | 0 | - 329 520 | - 372 316 | - 256 769 |
| *01.00.xx.**“Sociālā atbalsta programma vispārējās izglītības pedagogiem”* | 0 | 0 | - 329 520 | - 372 316 | - 256 769 |
| **3.2. valsts speciālais budžets** | **0** | **0** | **0** | **0** | **0** |
| **3.3. pašvaldību budžets** | **0** | **0** | **0** | **0** | **0** |
| **4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)** | **X** | **0** | **329 520** | **372 316** | **256 769** |
| **5. Precizēta finansiālā ietekme:** | **X** | **0** | **0** | **0** | **0** |
| **5.1. valsts pamatbudžets** | **0** | **0** | **0** | **0** |
| **5.2. speciālais budžets** | **0** | **0** | **0** | **0** |
| **5.3. pašvaldību budžets** | **0** | **0** | **0** | **0** |
| **6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā):** |    |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| **7. Cita informācija** | Ailē "Saskaņā ar valsts budžetu kārtējam gadam" norādīts finansējums uzturēšanas izdevumiem, kas apstiprināts likuma “Par valsts budžetu 2017.gadam” 8.pielikumā “Mērķdotācijas pašvaldībām – pašvaldību speciālajām pirmsskolas izglītības iestādēm, internātskolām, Izglītības iestāžu reģistrā reģistrētajiem attīstības un rehabilitācijas centriem un speciālajām internātskolām bērniem ar fiziskās un garīgās attīstības traucējumiem”.Attiecībā uz internātskolu un speciālo pirmsskolas izglītības iestāžu uzturēšanu, projektam nav finansiālas ietekmes uz 2018.gadu un turpmāk, jo budžeta bāzē 2018.gadam un turpmāk, salīdzinājumā ar 2017.gadā apstiprināto, ir paredzēts finansējuma samazinājums minētajam mērķim 6 544 559 *euro* apmērā, kas novirzīts pedagogu darba samaksas modeļa, kas uzsākts 2016.gada 1.septembrī īstenošanai.Attiecībā uz sociālā atbalsta programmu vispārējās izglītības pedagogiem, resorā “15. Izglītības un zinātnes ministrija” programmā 01.00.00 “Vispārējā izglītība” tiks izveidota jauna apakšprogramma.Jautājums par papildu finansējuma piešķiršanu 2018.gadā 329 520 *euro* apmērā, 2019.gadā 372 316 *euro* apmērā, 2020.gadā 256 769 *euro* apmērā no valsts budžeta konceptuāli atbalstīts 2017.gada 8.septembra Ministru kabineta sēdē. |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | **Pašvaldību internātskolu un speciālās pirmsskolas izglītības iestāžu uzturēšanas izdevumu segšana**Nepieciešams izstrādāt:1. Ministru kabineta noteikumu projektu par grozījumiem Ministru kabineta 2016. gada 15. jūlija noteikumos Nr. 477 “Speciālās izglītības iestāžu, internātskolu un vispārējās izglītības iestāžu klašu (grupu) finansēšanas kārtība”, plānotā speciālās izglītības programmu un internātskolu finansēšanas izmaiņu kontekstā;
2. Ministru kabineta noteikumu par grozījumiem Ministru kabineta 2016.gada 5.jūlija noteikumos Nr.445 “Pedagogu darba samaksas noteikumi”, izslēdzot punktus, kas attiecas internātskolām kā izglītības tipu;
3. Ministru kabineta noteikumu par grozījumiem Ministru kabineta 2016.gada 5.jūlija noteikumos Nr.447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”, izslēdzot internātskolu kā tipu finansēšanu;
4. Ministru kabineta noteikumu projektu par grozījumiem Ministru kabineta 2015.gada 13.oktobrī noteikumos Nr.591 “Kārtība, kādā izglītojamie tiek uzņemti vispārējās izglītības iestādēs un speciālās pirmsskolas izglītības grupās un atskaitīti no tām, kā arī pārcelti uz nākamo klasi”.

**Sociālā atbalsta programma vispārējās izglītības pedagogiem.**Nepieciešams izstrādāt:1. jaunus Ministru kabineta noteikumus, kas nosaka valsts sociālā atbalsta izmaksu kārtību pašvaldību dibināto vispārējās izglītības iestāžu pedagogiem, kuri izglītības iestādes reorganizācijas vai likvidācijas gadījumā zaudē darbu.

**Minimālā izglītojamo skaita noteikšana vispārējās vidējās izglītības pakāpē**Nepieciešams izstrādāt:1. jaunus Ministru kabineta noteikumus, kas nosaka minimāli pieļaujamo izglītojamo skaitu klasē un klašu grupā pašvaldību, valsts augstskolu un privātajās vispārējās izglītības iestādēs;
 |
| 2. | Atbildīgā institūcija | Ministrija |
| 3. | Cita informācija |  Nav. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| *Projekts šo jomu neskar* |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | 1. Izstrādājot informatīvo ziņojumu, veikta internātskolu aptauja par internātskolu tālākās attīstības iespējām. Informatīvā ziņojuma izstrādes laikā noskaidrots LPS, Labklājības ministrijas, Veselības ministrijas, Valsts bērnu tiesību aizsardzības inspekcijas un Tiesībsarga viedoklis attiecībā uz plānotajām izmaiņām internātskolu finansēšanā.2. 2017. gada 4. jūlijā noticis ministrijas rīkots seminārs pašvaldību izglītības pārvaldēm un speciālistiem, kurā izglītības pārvalžu pārstāvji un izglītības speciālisti informēti par likumprojektu.**Sociālā atbalsta programma vispārējās izglītības pedagogiem.**3. Izstrādājot informatīvo ziņojumu, notikušas vairākas sanāksmes ar Finanšu ministriju, Labklājības ministriju, LPS un LIZDA. |
| 2. | Sabiedrības līdzdalība projekta izstrādē | 1. Informatīvā ziņojuma izstrādes ietvaros veiktās pašvaldību internātskolu aptaujas datu apkopošanas rezultātā tika konstatēts, ka pašvaldību internātskolu direktoru viedokļi ir atšķirīgi, ņemot vērā pašvaldībās nodarbināto sabiedrības locekļu skartās intereses. Atbilstošās izmaiņas izglītības iestāžu tīklā atbalstījušas tās pašvaldības, kuras saskata iespējas šādi optimizēt savu izglītības iestāžu tīklu vai jau ir uzsākušas to darīt.3. Noskaidrojot atsevišķu institūciju viedokli attiecībā uz internātskolu finansēšanu secināts, ka:1) LPS uzskata, ka internātu uzturēšanas izdevumu segšana no pašvaldību budžeta veicinās sociāli atstumto bērnu pieaugumu;2) Labklājības ministrija un Valsts bērnu tiesību aizsardzības inspekcija uzskata, ka ir nepieciešams pārskatīt internātskolu īstenotās funkcijas, lai novērstu nepamatotu bērnu segregāciju pēc sociālā stāvokļa sabiedrībā;3) Veselības ministrija skaidro, ka iedzīvotāji, t.sk. bērni, pēkšņas saslimšanas gadījumā, ja atrodas attālināti no sava ģimenes ārsta, piem., bērns uzturas internātskolā ārpus savas pamata dzīvesvietas, var doties pie tuvākā ģimenes ārsta kā īslaicīgie pacienti un saņemt nepieciešamo primāro veselības aprūpes pakalpojumu, pat ja nav reģistrējies šī ģimenes ārsta pacientu sarakstā. Līdz ar ko Veselības ministrijsa viedoklis, ka izglītības iestādei, t.sk. internātskolai, nav jāveic bērnu veselības aprūpes pasākumi.Ministrija Tiesībsarga,[[2]](#footnote-2) Valsts bērnu tiesību aizsardzības inspekcijas, Veselības ministrijas un Labklājības ministrijas sniegtos argumentus uzskata par pamatotiem un atzīst, ka esošais internātskolu pastāvēšanas un to finansēšanas modelis nav turpināms, taču neatzīst pat pamatotu LPS izteikto argumentu.4. Attiecībā uz speciālās pirmsskolas izglītības iestāžu finansēšanu norādāms, ka pašvaldības, kuru teritorijā darbojas speciālās pirmsskolas izglītības iestādes, uzsākušas iespēju izskatīšanu speciālās pirmsskolas izglītības programmas pievienot speciālās izglītības attīstības centriem (piem., Cēsis internātpamatskolai – rehabilitācijas centram, Valmieras vājdzirdīgo bērnu internātvidusskolai – attīstības centram), savukārt otra daļa pašvaldību plāno speciālās pirmsskolas izglītības programmas integrēt pašvaldību pirmsskolas izglītības iestādēs. 5. 2017. gada 4. jūlijā noticis ministrijas rīkots seminārs pašvaldību izglītības pārvaldēm un speciālistiem, kurā izglītības pārvalžu pārstāvji un izglītības speciālisti informēti par likumprojektu, izsakot arī savu viedokli.**Sociālā atbalsta programma vispārējās izglītības pedagogiem.**6. Izstrādājot informatīvo ziņojumu, notikušas vairākas sanāksmes LPS un LIZDA. |
| 3. | Sabiedrības līdzdalības rezultāti | Projekta īstenošanu neatbalsta LPS, kā arī pašvaldības un izglītības iestādes, jo projekts paredz, ka turpmāku uzturēšanas izdevumu finansēšanu jānodrošina pašvaldībai. Taču viedokļi ir atšķirīgi, ņemot vērā pašvaldībās nodarbināto sabiedrības locekļu skartās intereses. Atbilstošās izmaiņas izglītības iestāžu tīklā atbalstījušas tās pašvaldības, kuras saskata iespējas šādi optimizēt savu izglītības iestāžu tīklu vai jau ir uzsākušas to darīt.**Sociālā atbalsta programma vispārējās izglītības pedagogiem.**LPS un LIZDA ir atbalstījušas un sniegušas priekšlikumus informatīvā ziņojuma sagatavošanas procesā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, izglītības iestāžu dibinātāji, vispārējās un profesionālās izglītības iestādes, valsts augstskolas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts tiešā veidā nenosaka jaunu institūciju izveidi, likvidāciju vai reorganizāciju.  |
| 3. | Cita informācija | Nav. |

Iesniedzējs:

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

21.09.2017.

5106

I.Īvāne 67047849

ineta.ivane@izm.gov.lv

A.Rudzīte 6767047807

ance.rudzite@izm.gov.lv

R.Kārkliņs 67047840

raimonds.karklins@izm.gov.lv

M.Kosareva 67047705

marina.kosareva@izm.gov.lv

B.Bašķere, 67047835

baiba.baskere@izm.gov.lv

1. Likumprojekta “Grozījumi Izglītības likumā” sākotnējās ietekmes novērtējuma ziņojums (anotācija). Pieejams: <http://titania.saeima.lv/LIVS12/SaeimaLIVS12.nsf/0/7D6AB6D32625A2F4C225804C00235B5D?OpenDocument> III. sadaļas 6. punkts. [↑](#footnote-ref-1)
2. Latvijas Republikas Tiesībsarga atbildes vēstule partijas “No sirds Latvijai” atklātajai vēstulei par internātskolu finansēšanas kārtību. Saņemta Izglītības un zinātnes ministrijā 2016. gada 30. jūnijā, saņemtā dokumenta reģistrācijas Nr. 01-17/4205. [↑](#footnote-ref-2)